b'\n_START_ARTICLE_\nNorikas\n_START_SECTION_\nKaralyst\xc4\x97\n_START_PARAGRAPH_\nNoriko gyventojai buvo ilyrai valdomi \xc4\xafvairi\xc5\xb3 kelt\xc5\xb3 gen\xc4\x8di\xc5\xb3, kuri\xc5\xb3 svarbiausia buvo tauriskai (lot. taurisci, rom\xc4\x97n\xc5\xb3 pervadinta \xc4\xaf norici (norikai) pagal j\xc5\xb3 sostin\xc4\x99 Noreia (ne\xc5\xbeinoma, kur ji buvo). V\xc4\x97liau sostine tapo Virunum, miestas prie Magdalenos kalno. Noriko gyventojai buvo karingi, u\xc5\xbesiimin\xc4\x97jo daugiausia \xc5\xbeemdirbyste. Norikas buvo pietinis kelt\xc5\xb3 atramos punktas i\xc5\xa1 kurio puldin\xc4\x97davo Italij\xc4\x85. Pagal radinius prie Hal\xc5\xa1tato miesto Norike pavadinta kelt\xc5\xb3 gele\xc5\xbeies am\xc5\xbeiaus Hal\xc5\xa1tato kult\xc5\xabra. Norike buvo randama gele\xc5\xbeies r\xc5\xabda, kuri\xc4\x85 vietiniai gyventojai mok\xc4\x97jo perdirbti._NEWLINE_16 m. pr. m. e. Noriko keltai kartu su Panonijos gyventojais \xc4\xafsiver\xc5\xbe\xc4\x97 \xc4\xaf Istrij\xc4\x85, kur buvo sumu\xc5\xa1ti Ilyrijos prokonsulo Publijaus Silijaus (Publius Silius). Netrukus po to Norikas buvo aneksuotas, ta\xc4\x8diau ne tiesiogiai integruotas \xc4\xaf Romos imperij\xc4\x85 kaip provincija, o tapo autonomine karalyste (regnum Noricum). J\xc4\x85 kontroliavo imperijos prokuratorius. Marko Antonijaus valdymo metu Norike \xc4\xafkurdintas legionas ir legiono vadas tapo provincijos valdytoju.'